На основу члана 2.13 став (1) тачка 3. Изборног закона БиХ (“Службени гласник Босне и Херцеговине” бр. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16 и 41/20), а у вези с чланом 11. Правилника о утврђивању квалификација и поступку именовања чланова бирачких одбора (“Службени гласник Босне и Херцеговине” бр.27/22), градска/општинска изборна комисија Хан Пијесак расписује

**Ј А В Н И О Г Л А С**

**за избор кандидата за попуну резервног списка квалификованих особа за именовање чланова бирачких одбора/мобилног тима/тима за отварање врећа и бројање гласачких листића у циљу правилног обједињавања изборних резултата**

**I.** Објављује се Јавни оглас за избор кандидата за попуну резервног списка квалификованих особаза именовање чланова и/или замјеника чланова бирачких одбора на бирачким мјестима, чланова мобилног тима и чланова тима за отварање врећа и бројање гласачких листића у циљу правилног обједињавања изборних резултата.

**II. Услови за именовање:**

**Општи услови:**

1. Пријављени кандидат је особа с правом гласа.

2. За члана бирачког одбора не може бити именовано лице (члан 2.3.Изборног закона БиХ) :

1. које се не може кандидовати у смислу одредби чланова 1.6, 1.7 и 1.7а Изборног закона БиХ;

2. које је члан највишег извршно-политичког органа политичке странке или коалиције (предсједник, потпредсједник, генерални секретар или члан извршног одбора или главног одбора);

3. које је носилац изабраног мандата или је члан извршног органа власти, осим у случајевима предвиђеним чланом 2.12 став (4) Изборног закона;

4. које је кандидат за изборе за било који ниво власти (на Општим изборима 2018. и Локалним изборима 2020. године); и

5. којем је изречена казна за радњу која представља тежу повреду изборних закона или прописа за коју је лично одговорно, у посљедње четири године, рачунајући од дана правоснажности одлуке.

**Посебни услови:**

- да има најмање завршену средњу школу, односно III, IV. или V. степен стручне спреме;

- да има пријављено пребивалиште у општини/граду за коју је објављен јавни позив.

**III. Потребна документација:**

1. пријава на јавни оглас (попуњен образац СГ-3),

**IV. Рок за подношење пријава**

Рок за подношење пријава је двадесет (20) дана од дана објаве јавног огласа на огласној плочи општине/града, на интернет-страници општине/града и средствима јавног информисања (локални радио, штампани медији).

**V. Орган за провођење поступка**

Процедуру избора кандидата по јавном огласу проводи општинска/градска комисија општине/града.

**VI. Остале информације**

Образац пријаве кандидати могу преузети у сједишту општинске/градске изборне комисије или на интернет- страници општине/града.

Пријаву на јавни оглас кандидати достављају у затвореној коверти у сједиште изборне комисије са назнаком:

***Општинска/градска изборна комисија Хан Пијесак,***

***Адреса: А. Карађорђевића 4, 71360, Хан Пијесак.***

***„Пријава на јавни оглас за попуну резервног списка квалификованих особа за именовање чланова бирачких одбора- не отварати“.***

Кандидати ће, ако изборна комисија затражи, доставити доказе о квалификацији и испуњавању услова из јавног огласа.

Непотпуне и неблаговремене пријаве изборна комисија неће узети у разматрање.

Предсједник ОИК

\_\_\_\_\_\_\_\_\_\_\_\_\_\_\_

Број: 14/ 22Јела Јела Јосић

Град/општина,Хан Пијесак, 16. 5.2022.године